
[bookmark: _Toc29479784][bookmark: _Toc39666946][bookmark: _Toc64459477][bookmark: _Toc76452002]Uvod

	Na sjednici VSTV-a Bosne i Hercegovine održanoj dana 12.05.2020. godine usvojen je Naputak za strateško planiranje i izvještavanje u sudovima Bosne i Hercegovine, te je tako stvoren pravni okvir za izradu strateških planova koji imaju za cilj doprinijeti kvalitetnijem i učinkovitijem radu  suda, kao i zamijeniti dosadašnje godišnje programe rada.
	Temeljem odredbi čl. 8, točka f) Pravilnika o unutrašnjem sudskom poslovanju („Službeni glasnik BiH“ br. 66/12, 54/17, 60/17 i 30/18) propisano je da predsjednik suda donosi godišnji program rada, kojim se vrši planiranje i izvršavanje poslova i zadataka koji za sud proizlaze iz ustava, zakona i podzakonskih propisa, kao i zahtjeva koje pred sud stave nadležna državna tijela, organizacije, te fizičke i pravne osobe.
	Općinski sud u Orašju je, slijedeći gore navedeni Naputak VSTV-a Bosne i Hercegovine i upute dobivene na radionici na temu strateškog planiranja, pristupio izradi ovog dokumenta, definirajući prije svega, mandat, viziju i misiju pravosudne ustanove, analizirajući strateški okvir, te određujući prioritetne ciljeve koje sud planira ostvariti i na taj način doprinijeti kvalitetnijem i učinkovitijem radu suda. Pritom je bilo nužno analizirati vanjsko i unutrašnje okruženje kako bi se realno procijenilo postojeće stanje a također je bilo važno voditi računa o mogućim problemima i rizicima pri realizaciji zacrtanih ciljeva.
	Odlukom predsjednika Općinskog suda u Orašju br. 025 0 Su-21-000 288 od 21.06.2021. godine oformljen je Tim za izradu godišnjeg programa rada Općinskog suda u Orašju za period 2021-2023, s ciljem pripreme istog, kao i postupka praćenja realizacije i izvještavanja.










[bookmark: _Toc76452003]Opis nadležnosti suda, sa vizijom i izjavom o misiji. Mandat, misija i vizija
[bookmark: _Toc64459478][bookmark: _Toc76452004].
MANDAT:
	Općinski sud u Orašju osnovan je Zakonom o sudovima u Federaciji BiH („Službene novine Federacije BiH“ br. 38/05, 22/6, 72/10, 7/13 i 15/14) za područje Županije Posavske, odnosno, područje općina Orašje, Odžak i Domaljevac-Šamac, s izdvojenim prekršajnim odjeljenjem ovog suda koje se nalazi u Odžaku.
Sukladno čl. 27. Zakona o sudovima u Federaciji Bosne i Hercegovine definirana je stvarna nadležnost općinskih sudova, pa je tako Općinski sud u Orašju nadležan:
u kaznenim predmetima: 
a) za kaznena djela za koja je zakonom propisana kao glavna kazna novčana kazna ili kazna zatvora do 10 godina, 
a) u svim kaznenim postupcima protiv maloljetnika; 
b) postupa tokom istrage i nakon podizanja optužnice u skladu sa zakonom; 
c) odlučuje o vanrednim pravnim lijekovima kad je to zakonom predviđeno; 
d) odlučuje o brisanju osude i prestanku mjera sigurnosti i pravnih posljedica osude, na osnovu sudske odluke i 
e) da postupa po molbama za pomilovanje u skladu sa zakonom. 
u građanskim predmetima 
a) u svim građanskim sporovima 
b) u vanparničnom postupku
u prekršajnim predmetima 
a) u svim prekršajnim predmetima 
b) odlučuje o zahtjevima za ponavljanje prekršajnog postupka.
u privrednim predmetima općinski sudovi koji imaju privredna odjeljenja 
a) u sporovima koji se odnose na prava i obaveze po osnovu pravnog prometa roba, usluga, vrijednosnih papira, vlasničkih i drugih stvarnih prava na nekretninama, te na prava i obaveze proistekle iz vrijednosnih papira u kojima su obje stranke u postupku pravno lice ili fizičko lice koje, u svojstvu samostalnog poduzetnika ili u drugom svojstvu, obavlja privrednu ili drugu registriranu djelatnost u vidu osnovnog ili dopunskog zanimanja; 
b) u sporovima koji se odnose na brodove i na plovidbu na moru i unutrašnjim vodama, te u sporovima na koje se primjenjuje plovidbeno pravo, osim sporova o prijevozu putnika; 
c) u sporovima koji se odnose na avione, te u sporovima na koje se primjenjuje vazduhoplovno pravo, osim sporova o prijevozu putnika; 
d) sporove iz autorskog prava, srodnih prava i prava industrijske svojine; 
e) sporove nastale povodom djela za koja se tvrdi da predstavljaju nelojalnu konkurenciju ili monopolistički sporazum; 
f) privredne prijestupe i
g) u postupku stečaja i likvidacije, u skladu sa zakonom, kao i u svim sporovima koji nastanu u toku i povodom provođenja postupka stečaja i likvidacije. 
U drugim predmetima: 
a) da vodi izvršni postupak, ako zakonom nije drugačije određeno; 
b) da određuje mjere osiguranja, ako zakonom nije drugačije određeno; 
c) da rješava u posebnim postupcima, ako zakonom nije drugačije određeno; 
d) da obavlja zemljišno-knjižne poslove u skladu sa zakonom; 
e) da pruža pravnu pomoć sudovima u Bosni i Hercegovini; 
f) da vrši poslove upisa u registre pravnih lica i 
g) da vrši druge poslove određene zakonom. 

	Također, gore navedenim Zakonom određeno je da Općinski sud ima nadležnost odlučivati o prekršajima iz oblasti poreza i carina, vršiti poslove upisa u registar kao i obvezu obrazovanja privrednog odjeljenja.

MISIJA: Općinski sud u Orašju vrši neovisnu i nepristranu sudsku vlast koja štiti prava i slobode svih građana koji se pojavljuju u postupcima kao stranke pred sudom, kroz standardizirano postupanje zasnovano na pravilnoj primjeni zakona, uz blagovremeno donošenje sudskih odluka.

VIZIJA: Općinski sud u Orašju, kao neovisan i transparentan sud, kroz postupke i suđenja u razumnom roku, ostvaruje maksimalnu efikasnost u radu i na taj način ostvaruje efikasan sustav pravde, doprinoseći tako sticanju povjerenja građana u sustav pravosuđa, te rješavanja u što većoj mjeri sporova između stranaka gdjegod je to moguće i na miran način.








[bookmark: _Toc76452005]Sažetak analize strateškog okvira

Strateški okvir za izradu strateškog plana Općinskog suda u Orašju čine relevantni strateški dokumenti u oblasti pravosuđa, i to:
a) Zakon o sudovima u Federaciji Bosne i Hercegovine 
· zakon na temelju kojeg je osnovan Općinski sud u Orašju i koji uređuje organizaciju, nadležnost, financiranje, pravosudnu upravu i druga pitanja od značaja za organizaciju i funkcioniranje općinskih sudova, kantonalnih sudova i Vrhovnog suda Federacije Bosne i Hercegovine.
b)  Zakon o slobodi pristupa informacijama u Federaciji Bosne i Hercegovine
· Zakon koji doprinosi javnosti i transparentnosti u radu sudova. 
c) Strateški plan VSTV-a BiH
· dokument prema kojem se usklađuju strateški ciljevi svih pravosudnih institucija u Bosni i Hercegovini.
d) Strategija za reformu sektora pravde u Bosni i Hercegovini (SRSP)
· predstavlja strateški okvir za sektor pravosuđa u BiH koja predviđa da će svaka institucija revidirati svoje postojeće strateške planove ili izraditi nove koji će biti u skladu s strateškim okvirom cjelokupnog sektora.
e) Srednjoročna strategija za početnu obuku i stručno usavršavanje sudaca i tužitelja 
f) Strategija za odnose s javnošću Općinskog suda u Orašju
g) Pravilnik o vremenskim okvirima za postupanje po predmetima u sudovima i tužilaštvima u Bosni i Hercegovini
·  ovim pravilnikom utvrđuju se kriteriji i metodologija za određivanje i praćenje poštivanja optimalnih i predvidivih rokova za rješavanje predmeta u sudovima i tužilaštvima u skladu sa smjernicama Evropske komisije za efikasnost pravosuđa.
h) Izvještaj stručnjaka o pitanjima vladavine prava u Bosni i Hercegovini  (Priebeov izvještaj)
· ovaj izvještaj sagledava različite aspekte izazova za vladavinu prava s kojima se Bosna i Hercegovina trenutno suočava.


[bookmark: _Toc76452006][bookmark: _Toc64459480]Sažetak prioriteta za plansku godinu, kao i procjene mogućih problema i rizika u realizaciji

Za ostvarenje svojih prioriteta, Općinski sud u Orašju je odredio slijedeće strateške ciljeve:
Strateški cilj 1:
Unapređenje efikasnosti i efektivnosti rada suda

Općinski sud u Orašju nastojat će ovaj strateški cilj realizirati kroz:
Trogodišni cilj 1: Smanjenje broja i starosti neriješenih predmeta u sudu
Fokus ovog cilja je na smanjenju broja predmeta kao i na skraćenju vremena potrebnog za rješavanje pojedinih vrsta predmeta, što će ovaj sud pokušati postići kroz ciljeve kako slijedi:
· Izvještavanje i analiziranje statističkih podataka o rješavanju premeta za konkretnu godinu
Kako bi se ostvario cilj smanjenja broja i starosti neriješenih predmeta, potrebno je da sud ima točne podatke o stanju priliva i protoka predmeta, zatim o poštivanju optimalnih i predvidivih rokova, te realizacije riješenih predmeta iz Plana kao i informacije o poteškoćama na koje suci nailaze u svom radu. Stoga je neophodno uspostaviti sustav informiranja i kontrole, te analize postojećeg stanja kako bi se moglo pravovremeno reagirati, pa u tom pravcu na mjesečnom  nivou održavati sjednice sudskih odjeljenja te stručnog kolegija sudaca na kojima će se analizirati vremensko trajanje postupaka u predmetima u kojima je eventualno došlo do većeg prekoračenja predvidivih rokova, uz utvrđivanje mjera za sprečavanje nepotrebnih odlaganja ročišta, te na taj način postići što veći stupanj realizacije planova rješavanja predmeta od strane sudaca ovog suda, a sve uz dosljednu primjenu procesnih zakona kao i Pravilnika o vremenskim okvirima za postupanje po predmetima u sudovima i tužilaštvima u Bosni i Hercegovini.
· Dostavljanje odluka viših sudova
U okviru redovnih sjednica sudskih odjeljenja, te stručnog kolegija sudaca na mjesečnom nivou dostaviti, prezentirati i analizirati odluke viših sudova radi standardiziranja i ujednačavanja sudske prakse od strane sudaca ovog suda, imajući u vidu pritom odgovarajuće stavove izražene u tim odlukama viših sudova koje će u srodnim sudskim predmetima kao takve biti podloga sucima ovog suda kod zauzimanja određenih stručnih stavova u svojim predmetima, a u konačnici i doprinijeti povećanju efikasnosti rada suda.
· Edukacije sudaca
U tijeku 2021. godine svi će suci biti upućeni na obvezna tri dana edukacije/obuke u organizaciji Centra za edukaciju sudaca i tužitelja (CEST), a suci kaznenog odjela bit će upućeni na specijalističku obuku prema Zakonu o zaštiti i postupanju sa djecom i maloljetnicima u kaznenom postupku, kao i na druge specijalizirane obuke koje Centar za edukaciju sudaca i tužitelja bude u ovoj godini organizirao i sproveo, i to ne samo za suce kaznenog odjela, nego i za suce koji postupaju u okviru građanskog i prekršajnog odjela. 

Strateški cilj 2:
Unapređenje potencijala informatizacije u sudovima
U dobu modernih tehnologija, neophodno je da sudovi ostanu ukorak s vremenom i u svom radu nastoje iskoristiti potencijal informatizacije. Stoga će Općinski sud u Orašju težiti realizaciji ovog strateškog cilja kroz:
Trogodišni cilj 1: Digitalizacija zbirke isprava registra privrednih društava
Ovaj sud je uključen u projekt Unapređenja poslovnog okruženja i pristupa tržištu koji  provodi grupacija Svjetske banke, Odjel za konkurentnost i trgovinu, a čija je jedna od predviđenih aktivnosti digitalizacija zbirke isprava registra privrednih društava. Prva faza ovog projekta je okončana u srpnju 2020. godine, a druga faza je privremeno prolongirana zbog corona virusa, te se planira da se realizira od strane uposlenika registra privrednih društava ovog suda u periodu koji slijedi.
Trogodišni cilj 2: Digitalizacija zbirke isprava u ZK-uredu
U suradnji s Federalnom upravom za geodetske i imovinsko-pravne poslove, Sarajevo, Općinski sud u Orašju je već započeo zajedničku aktivnost  koja se odnosi na skeniranje i indeksiranje zbirke isprava zemljišne knjige, kao i novozaprimljenih zahtjeva u Zemljišno-knjižnom uredu ovoga Suda.
Trogodišni cilj 3: Uvođenje SOKOP-Mal sustava
U tijeku je uvođenje SOKOP-Mal sustava za elektroničko podnošenje i obradu predmeta male vrijednosti, tzv. komunalnih predmeta, a u skladu s odlukom VSTV-a Bosne i Hercegovine od 12.07.2012. godine koji ima za cilj olakšati i ubrzati rad po predmetima suda ove vrste.


Strateški cilj 3:
Unapređenje transparentnosti o radu suda
Općinski sud u Orašju kroz svoje aktivnosti doprinijet će realizaciji ovog strateškog cilja oblikovanog u  trogodišnje ciljeve kako slijedi: 
Trogodišni cilj 1: Unapređivanje otvorenosti i dostupnosti informacija o radu suda široj javnosti 
U nastupajućem periodu sud planira poduzeti dodatne aktivnosti na daljnjoj primjeni Strategije za odnose s javnošću Općinskog suda u Orašju, te ostvariti veći stupanj transparentnosti u radu suda, i to kroz:
· Objavljivanje statističkih podataka o radu suda na službenoj web stranici i 
· Intenzivnije objavljivanje informacija od značaja za širu zajednicu.
[bookmark: _Hlk75960213]Naime, potrebno je intenzivirati rad na uređivanju web-stranice suda i intenzivirati suradnju web-administratora, IKT tehničara i sudaca, s ciljem unapređenja informiranja javnosti o radu Općinskog suda u Orašju, radi čega će sud u nastupajućem periodu objavljivati informacije o realizaciji Planova rješavanja predmeta sudaca ovog suda, izvještaje o radu suda u prethodnoj godini, kao i informacije i odgovarajuća priopćenja o predmetima koji su od interesa za širu javnost, a što će pozitivno utjecati na povjerenje stručne, a i šire javnosti u rad suda. Također, informacije koje su od interesa za širu javnost potrebno je plasirati i putem lokalnih radio-stanica kao i putem on line medija.
Trogodišni cilj 2:Približavanje rada suda široj zajednici
U nastupajućem periodu značajno je nastaviti aktivnosti s građanima koji nisu do sada imali prilike upoznati se s radom suda ili su iz bilo kojih razloga imali negativan stav o radu suda, pa su u tom smislu planirane sljedeće aktivnosti:
· Organiziranje „Dana otvorenih vrata“
· Približavanje rada suda široj zajednici kroz suradnju s obrazovnim ustanovama.
U periodu koji slijedi sud će nastojati aktivnostima koje su direktno usmjerene na građane utjecati na izgradnju korektnog i prijateljskog stava sredine u kojoj sud funkcionira kao i osjećaju građana da isti u sudu imaju pouzdanog subjekta kao garanta ostvarenja i zaštite svojih prava. Također, sud će težiti ostvarivanju još bolje suradnje s obrazovnim sustavom u okviru Županije Posavske, tena taj način mlađoj populaciji, kao budućim strankama suda, ali potencijalnim uposlenicima, približiti dodatno vrstu i prirodu poslova iz nadležnosti ove pravosudne institucije s obzirom da na ovom području veći broj mladih osoba pohađa administrativno-tehnički ili poslovno-pravni smjer, odnosno pohađa odjel pravnog fakulteta Sveučilišta u Mostaru, a koje svoj dislocirani odjel ima i u Orašju.
[bookmark: _Toc76452007]
Analiza unutrašnjeg i vanjskog okruženja u kojem radi sud

SWOT identificira i pojašnjava četiri aspekta, a to su: snage, slabosti, prednosti i prijetnje. 
	SNAGE
	SLABOSTI

	· kvalitetni ljudski resursi (educirani, kompetentni, iskusni)
· financijska stabilnost proračuna Vlade Posavskog kantona koji se realizira kroz isplate plaća, naknada plaća i doprinosa za sve zaposlenike suda
· dobri međuljudski odnosi 
· efikasna unutarnja organizacija
· otvorenost za konstruktivne dijaloge 
· uposlenici spremni za usvajanje novih znanja
· proaktivno djelovanje predsjednika odjela
	· neažurni interni dokumenti
· nedovoljan broj djelatnika (suspenzije, bolovanje, odlazak u mirovinu)
· ograničena proračunska sredstva u dijelu mogućnosti nabavke novog službenog vozila i financiranja ugradnje nove tehničke opreme u jednoj sudnici
· nizak stupanj primjene modernih tehnologija
· nedostatak IT podrške 
· nedostatak jasnih uputa oko komuniciranja sa javnosti 
· nejasno definirani opisi radnih mjesta

	PRILIKE
	PRIJETNJE

	· mogućnost daljnjeg razvoja profesionalnog i poslovnog integriteta suda 
· edukacija sudaca i uposlenika putem webinara 
· lak pristup institucijama zakonodavne i izvršne vlasti
· mogućnost da se kroz razne projekte poboljšaju uvjeti za rad i unaprijedi rad suda
· interes medija za rad suda
	· politička nestabilnost uz kompleksan i složen politički sustav BiH
· iseljavanje stanovništva 
·  migrantska kriza (blizina granice)
· neizvjesnost zbog postojećeg stanja uzrokovanog pandemijom covida 19 i prijetnje novog lockdowna, što može ponovno dovesti do smanjene ažurnosti u radu suda
· odabiranje najnižih ponuda kod postupka javnih nabavki
· općenito negativna slika javnosti o sudu i državnim institucijama vlasti općenito



Općinski sud u Orašju kao svoje najveće snage ističe educirane i kompetentne djelatnike spremne na usvajanje novih znanja i tehnologija koji kroz efikasnu unutarnju organizaciju, dobre međuljudske odnose i uz veliki angažman šefova sudskih odjeljenja, svakodnevno rade na ostvarivanju što boljih rezultata suda. Ipak, na rad suda znatno utječe odsutnost određenog broja djelatnika iz raznih razloga, kao što su: duža bolovanja uslijed teške bolesti, suspenzije, nemogućnost blagovremenog popunjavanja pozicija upražnjenih zbog odlazaka u mirovinu ili pak davanja otkaza zbog prelaska na drugo radno mjesto ili preseljenja. 
Također je bitno istaknuti kako zahvaljujući financijskoj stabilnosti Posavskog kantona, ovaj sud nema problema s redovnim isplaćivanjem svim materijalnih prava koja proizlaze iz radnih odnosa, kao i s plaćanjem ostalih  tekućih obveza, međutim, kao slabost suda prepoznajemo činjenicu da su planirana ulaganja u opremu suda (opremanje sudnice opremom za tonsko snimanje, kupovina novog automobila) privremeno prolongirana, a prije svega zbog lošeg punjenja proračuna u odnosu na planirano, na što je ponajviše utjecala kriza uzrokovana pandemijom  corona virusa (COVID-19).  Također smatramo da ovaj sud nije iskoristio sav potencijal koji pruža primjena modernih tehnologija i informatizacije, a  za što je najveća prepreka gore navedeni nedostatak ulaganja u opremu, na što ovaj sud može utjecati ne oslanjajući se isključivo na sredstva iz Proračuna Posavskog kantona, nego i kroz sudjelovanje u projektima koji mogu poboljšati uvijete za rad i unaprijediti rad suda. 
Što se tiče prilika, naglašavamo da zbog veličine kantona ovaj sud ima lak pristup institucijama vlasti, te može direktno utjecati na kreiranje novih ili izmjenu ranije donesenih propisa, zatim, edukacije sudaca i drugih djelatnika putem webinara, mogućnost sudjelovanja u projektima koji mogu poboljšati i unaprediti uvjete za rad, kao i interes medija za rad ovog suda.
Kao najveću prijetnju ističemo rapidan odliv stanovništva što rezultira smanjenjem priliva predmeta, zatim blizinu granice s Republikom Hrvatskom što je važno s aspekta migrantske krize, neizvjesnost zbog postojećeg stanja uzrokovanog pandemijom COVID-19 i prijetnje novog „lockdown-a“ što  može ponovno dovesti do smanjenja ažurnosti u radu suda.

	255

	2023 (n+2)

	Broj digitaliziranih postojećih predmeta (skeniranih i indeksiranih)
	50%
	100%
	-

	Broj digitaliziranih predmeta po prilivu (skeniranih i indeksiranih)
	100%
	100%
	100%

	Redni broj
	Naziv aktivnosti za 2021. godinu
	Rok izvršenja 
(po kvartalima u 2021. godini)
	Nosilac (najmanji organizacioni dio)

	2.1.1.
	Skeniranje zbirke isprava predmeta sudskog registra
	I- IV
	Sudski registar

	2.1.2.

	2021 (n)
	2022 (n+1)
	2023 (n+2)

	Broj digitaliziranih predmeta
	40%
	80%
	100%

	Rok izvršenja 
(po kvartalima u 2021. godini)
	Nosilac (najmanji organizacioni dio)

	III i IV

	ZK ured suda




	Strateški cilj 2
	Unapređenje potencijala informatizacije u sudovima

	Trogodišnji cilj 2.3.

	Očekivani rezultati po godinama

	
	2021 (n)
	2022 (n+1)
	2023 (n+2)

	Edukacija državnih službenika i namještenika
	1
	0
	0

	Broj novooformljenih komunalnih predmeta zavedenih kroz SOKOP-Mal sustav
	30%
	100%
	100%

	Redni broj
	Naziv aktivnosti za 2021. godinu
	Rok izvršenja 
(po kvartalima u 2021. godini)
	Nosilac (najmanji organizacioni dio)

	2.3.1.
	Edukacija državnih službenika i namještenika
	III
	sud

	2.3.2.
	Edukacija sudaca
	III
	sud

	2.3.3.
	Unos novooformljenih komunalnih premeta u SOKOP-Mal sustav
	III, IV
	sudska pisarnica

	2.3.4.
	Rad sudaca kroz SOKOP-Mal sustav
	III, IV
	sud

	Unapređenje transparentnosti o radu suda 

	Trogodišnji cilj 3.1.
	Unapređenje otvorenosti i dostupnosti informacija o radu suda široj javnosti

	Pokazatelji za izlazne rezultate
	Očekivani rezultati po godinama

	
	2021 (n)
	2022 (n+1)
	2023 (n+2)

	Broj objava statističkih podataka o radu suda 
	2
	4
	6

	Broj objavljenih informacija zanimljivih široj javnosti
	3
	5
	7

	Redni broj
	Naziv aktivnosti za 2021. godinu
	Rok izvršenja 
(po kvartalima u 2021. godini)
	Nosilac (najmanji organizacioni dio)

	3.1.1.
	Objava statističkih podataka o radu suda za prethodnu godinu
	I
	Sud 

	3.1.2.
	Objava informacija zanimljivih široj javnosti
	I-IV
	IKT

	3.1.3.
	Objava statističkih podataka za prvo polugodište 2021. godine
	III
	Sud




	Strateški cilj 3
	Unapređenje transparentnosti o radu suda

	Trogodišnji cilj 3.2.

	Očekivani rezultati po godinama

	
	2021 (n)
	2022 (n+1)
	2023 (n+2)

	Povećan pristup građana sudu za vrijeme „Dana otvorenih vrata“
	10%
	15%
	20%

	Ostvareni broj  posjeta obrazovnih institucija sudu
	1
	2
	3

	Redni broj
	Naziv aktivnosti za 2021. godinu
	Rok izvršenja 
(po kvartalima u 2021. godini)
	Nosilac (najmanji organizacioni dio)

	3.3.1.
	Organiziranje „Dana otvorenih vrata“
	IV
	sud

	3.3.2.
	Ostvarivanje suradnje s obrazovnim institucijama 
	IV
	sud

	3.3.3.
	Posjeta učenika osnovne škole
	IV
	sud

	3.3.4.
	Posjeta učenika srednje škole
	IV
	sud

	3.3.5.
	Posjeta studenata pravnog fakulteta
	IV
	sud

